København er i midten af 1800-tallet i rivende udvikling, og [[Københavns volde|voldene]], der hidtil har markeret byens grænse, rives ned i 1872. Store anlægsarbejder og nybyggeri præger byen indtil konjunkturerne vender medio 1880’erne. Store forlystelser og pompøse bygninger får København til at ligne Paris og Wien. Det bygger dog på svindel og bedrag, og Bang beskriver i romanen de finansielle forhold bag og de risici, der løbes for at skaffe penge. Den overdrevne foretagsomhed bærer undergangen i sig. I modsætning til storbyen forbindes provinsen med følelsesmæssig nærhed og fast forankrede værdier. Bang mente, at den opgejlede forlystelsesyge og det entrepenante byggeboom skyldtes nederlaget i 1864.
Litteratur Kultur